armvectores/hy_wikipedia_2023 huggingface dataset:
Վիլլե (Ստորին Հռենոսի գավառ)

Վիլլե (ֆր.՝ Villé), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 1819 մարդ, բնակչության խտությունը` 640.49 մարդ/կմ²։ Բնակավայրը զբաղեցնում է 2.84 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1172 աշխատունակ (15-64 տարեկան)  բնակիչ, որոնցից ակտիվ էին 878-ը, իսկ ոչ ակտիվները` 294։ Ակտիվության ցուցանիշը կազմում է 74,9 %։ 878 աշխատունակ մարդկանցից աշխատել է 783 անձ (431 տղամարդ և 352 կին)։ Գործազուրկ են եղել 95 անձ (50 տղամարդ և 45 կին)։ 294 անաշխատունակներից 70-ը եղել են աշակերտներ կամ ուսանողներ, 116-ը` թոշակառուներ, իսկ 108-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերո Տոլոլո միջամերիկյան աստղադիտարան

Սերո Տոլոլո միջամերիկյան աստղադիտարան (անգլ.՝ Cerro Tololo Inter-American Observatory, աստղադիտարանի կոդերը` — «807» և «I02») (CTIO), աստղադիտարան Չիլիում, աստղադիտական գործիքների և աստղադիտակների համալիր։ Աստղադիտարանը տեղաբաշխված է Լա-Սերենա քաղաքից 80 կմ արևելք և Լա Սիլյայի աստղադիտարանից 100 կմ հարավ։
Աստղադիտարանի տեղը որոշել է չիլիացի և ամերիկացի աստղագետների խումբը 1959 թվականին, և այն ընտրվել է աստղադիտարանի կառուցման նպատակով 1962 թվականին։ Շինարարությունը սկսվել է 1963 թվականին, իսկ պարբերական աստղագիտական դիտարկումները սկսվել են 1965 թվականից։ Մեծ շինությունների կառուցումը ավարտվել է Վիկտոր Բլանկոյի անվան աստղադիտակի մասնաշենքի ավարտին 1974 թվականին, սակայն ավելի փոքր մասնաշենքեր կառուցվել են նաև դրանից հետո։ Սերո Տոլոլոն դեռևս զարգացող աստղադիտարան է, և այստեղ կառուցվում են նոր մասնաշենքեր և տեղադրվում են նոր գործիքներ։
Հիմնական գործիքներն են 4-մետրանոց Վիկտոր Բլանկոյի անվան աստղադիտակը և 4,1-մետրանոց SOAR (Southern Astrophysical Research), որը գործարկվել է 2004 թվականի ապրիլին։


== Հայտնաբերումներ ==


== Տես նաև ==
Լա Սիլյայի աստղադիտարան
Աստղադիտարաններ


== Ծանոթագրություններ ==


== Արտաքին հղումներ ==
Պաշտոնական կայք
Աստղադիտարանի պատմությունը
Ալիկովո (գյուղ, Ալիկովսկի շրջան)

Ալիկովո (ռուս.՝ Аликово, չուվաշերեն՝ Элĕк), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 2914 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովհաննես Թևոսյան

Հովհաննես (Իվան) Թևատրոսի (Ֆեոդորովիչ) Թևոսյան (հունվարի 4, 1902(1902-01-04), Շուշի, Ելիզավետպոլի նահանգ, Ռուսական կայսրություն - մարտի 30, 1958(1958-03-30), Մոսկվա, ԽՍՀՄ, աճյունն ամփոփված է Կրեմլի պատի մեջ), ԽՍՀՄ պետական գործիչ։ Սոցիալիստական աշխատանքի հերոս (1943)։ 1918 թվականից ՌՍԴԲ (բ) կ անդամ։


== Կենսագրություն ==

1927 թվականին ավարտել է Մոսկվայի հանքային գործի ակադեմիան։ 1927-1936 թվականներին ղեկավար պաշտոններ է զբաղեցրել ժողովրդական տնտեսության ոլորտում։ 1936-1939 թվականներին` ԽՍՀՄ պաշտպանության արդյունաբերության ժողկոմի 1-ին տեղակալ, 1939 թվականից` նավաշինական արդյունաբերության, 1940 թվականից՝ սև մետալուրգիայի ժողկոմ, 1948-1950 թվականներին՝ մետալուրգիական արդյունաբերության, 1950-1953 թվականներին՝ սև մետալուրգիայի արդյունաբերության նախարար, 1956 թվականից՝ ԽՍՀՄ դեսպան Ճապոնիայում։ 1937-1958 թվականներին եղել է ԽՍՀՄ ԳԽ պատգամավոր։


== Պարգևներ ==
Արժանացել է Լենինի 5 և 3 այլ շքանշանների։

Լենինի շքանշան։
Սոցիալիստական աշխատանքի հերոս (1943)։
Աշխատանքային Կարմիր դրոշի շքանշան։
«Աշխատանքային արիության համար» մեդալ։


== Գրականություն ==
Арзуманян А., Тайна Булата, Е. 1967.
Боголюбов С. А. // И. Ф. Тевосян в воспоминаниях ветеранов судостроительной промышленности / Сост. Афанасьев С. И. СПб., 1991.
Воспоминания о И. Ф. Тевосяне. М., 1991.
Залесский К. А. Империя Сталина. Биографический энциклопедический словарь. М., 2000.
Ноев Ковчег. Информационно-аналитическая газета армянской диаспоры стран СНГ. № 12 (46) Декабрь 2001.
Арзуманян А., Тайна Булата, Е., 1967.


== Ծանոթագրություններ ==
Բոկսբուրգ

Բոկսբուրգ, քաղաք Հարավաֆրիկյան Հանրապետության Գաուտենգ նահանգում։ Գտնվում է 20 կմ դեպի արևելք Իոխաննեսբուրգ քաղաքից, և 1600 մ բարձ ծովի մակարդակից։ Քաղաքի բնակչությունը կազմում է 488 758 մարդ (2010) թվականի տվյալներով։ XIX դարի վերջում համարվել է տարածքի ոսկու արտադրության կենտրոնը։


== Աշխարհագրական դիրք ==
Բոկսբուրգը գտնվում է Վիտվատերսրանդ քաղաքից դեպի արևելք։ Արևմուտքում սահմանակցում է Ջերմիստոն քաղաքին։


== Պատմություն ==
Բոկսբուրգը հիմնադրվել է 1887 թվականին։ Քաղաքի անունը դրել են ի պատիվ Էդուարդ Բոկայի։ Քաղաքի կարգավիճակ ստացել է 1903 թվականին։
Քաղաքում է գտնվում Volkspares Closed Corporation ավտոմոբիլային շտաբ-բնակարանը։


== Ծանոթագրություններ ==
Ապե

Ապե (լատիշ․՝ Ape), փոքր քաղաք Լատվիայի հյուսիս-արևելքում, վարչական կենտրոնը գտնվում է Ապեի շրջանում։
Գտնվում է Վայդավա գետի մոտ, Ռիգայից 177 կմ հյուսիս-արևելք Էստոնիայի սահմանի մոտ։ Էստոնական լեզվով քաղաքը կոչվում է Հոպա։ 2007 թվականի տվյալներով քաղաքում բնակվում է 1.8 հազար մարդ։
Այստեղ գործում է փայտամշակման և սննդի արդյունաբերություն։
Մինչև 2009 թվականի հուլիսի 1-ը քաղաքը գտնվում էր Ալուկսնենսկիի շրջանի մեջ։


== Տրանսպորտ ==


=== Ավտոճանապարհներ ===
Ապե քաղաքի միջով ընթանում է տարածաշրջանային դժվարանանցանելի Ալուկսնե-Ապե ավտոճանապարհը (Էստոնիայի սահմանի մոտ), որի շարունակությունն է Ապե-Մինիստե ավտոճանապարհը (Լատվիայի սահմանի մոտ)։


=== Միջքաղաքային ավտոբուների գործունեություն ===
Հիմնական երթուղիներն են՝ Ապե-Սմիլտենե-Ռիգա, Ապե-Սմիլտենե-Ցեսիս, Ապե-Ալուկսնե։


== Պատկերասրահ ==

		


== Ծանոթագրություններ ==


== Արտաքին հղումներ ==
Официальный сайт Апского края Archived 2017-04-26 at the Wayback Machine.
Информация об Апе на туристическом портале mesta.lv(ռուս.)
Информация об Апе в топонимической базе данных(լատիշերեն)
Լևանևսկոե (գյուղ, Կոբելյակի շրջան)

Լևանևսկոե (ուկրաիներեն՝ Леваневське), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Լևանևսկոե գյուղում բնակվում էր 168 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չարաճճի Էնջելո

Չարաճճի Էնջելո (անգլ.՝ Angelo Rules, ֆր.՝ Angelo la Débrouille), ֆրանսիական և անգլիական մուլտսերիալ, ստեղծված TeamTo և Cake Entertainment ստուդիայի կողմից։ Պրեմիերան կայացել է 2009 թվականի ապրիլին։


== Սյուժե ==
12 տարեկան տղայի՝ Էնջելոյի համար կյանքը կարող է դառնալ ամենօրյա պատերազմ, բայց եկել է երեխաների ժամանակը, իսկ Էնջելոն այստեղ է, որպեսզի ցույց տա ճանապարհը։ Նա հետևում է կյանքի ընթացքին և հենց պատերազմ է տեսնում, գնում ու լուծում է տալիս պատերազմներին և դրանում նրան օգնում են իր ընկերները՝ Շերվուդը և Լոլան։


== Քննադատություն ==
«Չարաճճի Էնջելոն» եղել է 24 թեկնածուներից մեկը, որը եղել է երկրորդ միջազգային Emmy Kids Awards-ում 2013 թվականին։


== Գլխավոր հերոսներ ==


=== Էնջելո ===
Մուլտսերիալի գլխավոր հերոսն է։ Շեկ մազերով, 12 տարեկան, լավ մտահղացումներով տղա է։


=== Լոլա ===
12 տարեկան աղջիկ, ով Էնջելոյի հարևանն է, ինչպես նաև նրա լավագույն ընկերուհին։ Սիրած զբաղմունքը՝ հեռախոսով զրուցելն է։ Սիրում է ցեխով խաղալ։


=== Շերվուդ ===
Էնջելոյի լավագույն ընկերն է և կատակասեր դասընկերը։ Եռյակի մեջ նա միակն է, ով լավ տիրապետում է համակարգիչներին և գադջեթին։ Շերվուդը համեստ է, բայց բավականին սպորդային։ Հավանաբար ունի բարեկամական կապեր Ռուսաստանում ապրողների հետ։


== Երկրորդական կերպարներ ==
Էնջելոյի հայրիկ՝ չի կարողանում կողմնորոշվել ինչ-որ բանում։
Էնջելոյի մայրիկ՝ աշխատում է նկարչական պատկերասրահում։
Պիտեր՝ Էնջելոյի կրտսեր եղբայրը
Ելենա` Էնջելոյի ավագ 15 տարեկան քույրը։ Շատ կոպիտ է։
Պարոն Բաբլս՝ Պիտերի ոսկե ձուկը։
Էնջելոյի տատիկ՝ նա է մտածել մակարոնով և կաղամբով ճաշը։
Ջո Մամա՝ Էնջելոյի կատուն։
Բատտերֆինգերս ՝ Էնջելոյի ամենահամեստ դասընկերն և Արթուրի կրտսեր եղբայրն է։
Արթուր՝ Բատտերֆինգերսի ավագ եղբայրը և Ելենայի սիրեցյալը։
Ուոլտեր Մանեթթի՝ Էնջելոյի դպրոցի ավազակն է։
Կուպեր Մանեթթի՝ Ուոլտեր Մանեթթիի կրտսեր եղբայրն է և Պիտերի լավագույն ընկերը։
Պարոն Ֆուդ՝ Էնջելոյի խիստ ուսուցիչն է։
Պարոն Զաոնկա՝ Էնջելոյի ֆիզկուլտուրայի ուսուցիչն է։
Կետի՝ թխվածքների վաճառողուհին է։
Տիկին Պերլա՝ Էնջելոյի արվեստի ուսուցիչն է։
Շմիտտի՝ Էնջելոյի դպրոցի խոհարարն է։
Ջիզեր՝ Էնջելոյի ծեր հարևանն է։ Հավաքում է այն ամենը, ինչը տեսնում է։
Թրեյսկի՝ Էնջելոյի դասընկերուհին է և պարոն Ֆուդի բարեկամը։ Կրում է ակնոց։


== Ծանոթագրություններ ==
Չերվենո

Չերվենո  (իտալերեն՝ Cerveno), կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 667 մարդ 2008 թվականի մարդահամարի տվյալների համաձայան։ Բնակչության խտությունը կազմում է 31 մարդ/կմ²։ Զբաղեցնում է՝ 21 կմ² տարածք։ Հեռախոսի կոդ՝ 0364։ Փոստային ինդեքս՝ 25040։
Կոմունայի հովանավորն է Սան Մարտին Տուրսկին։ Տոնը նշվում է նայեմբերի 11-ին։ 


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0364 434012
Էլեկտրոնային փոստ՝ comune.entratico@tiscali.it
Պաշտոնական կայք՝ http://www.comune.entratico.bg.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)


== Ծանոթագրություններ ==
Ալեքսեյ Կիսլինսկի

Ալեքսեյ Կիսլինսկի (հունիսի 10, 1984(1984-06-10)), չեխ շախմատիստ, գրոսմայստեր։ 2000 թվականին ստացել է միջազգային վարպետի կոչում։ Հանդես է գալիս Չեխիայի շախմատի հավաքականում։


== Վարկանիշի փոփոխություններ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Կաշպուրի (գյուղ, Ռոմնիի շրջան)

Կաշպուրի (ուկրաիներեն՝ Кашпури), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կաշպուրի գյուղում բնակվում էր 538 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (175701-175800)

Աստերոիդների ցանկ (175601-175700)  • Աստերոիդների ցանկ  • Աստերոիդների ցանկ (175801-175900)
 Աստերոիդների ցանկ (175601-175700)  • Աստերոիդների ցանկ  • Աստերոիդների ցանկ (175801-175900)
Արմեն Դարբինյան (զինվորական)

Անվան այլ կիրառումների համար տե՛ս՝ Արմեն Դարբինյան (այլ կիրառումներ)Արմեն Վաղինակի Դարբինյան (սեպտեմբերի 12, 1949(1949-09-12), Երևան, Հայկական ԽՍՀ, ԽՍՀՄ), գեներալ-մայոր (2003)։


== Կենսագրություն ==
Ավարտել է Երևանի պետական համալսարանը (1973)։ 1973-1975 թվականներին աշխատել է ՀԽՍՀ գիտությունների ակադեմիայի գիտահետազոտական ինստիտուտներում, 1975 թվականից՝ ՀՀ ազգային անվտանգության համակարգում։ 2003-2010 թթ. - ՀՀ ազգային անվտանգության ծառայության տնօրենի տեղակալ։ 1990-1993 թվականներին որպես օպերատիվ մարտական ջոկատի հրամանատարի տեղակալ, հրամանատարի պաշտոնակատար ՀՀ սահմանամերձ շրջաններում ղեկավարել է մարտական, օպերատիվ զորեղություններ և հասարակական կարգի պահպանությունը։
Պարգևատրվել է Հայաստանի Հանրապետության «Մարտական խաչ» 2-րդ աստիճանի շքանշանով և Հայաստանի Հանրապետության «Արիության» մեդալով։
2010 թ. նոյեմբերի 19-ին ՀՀ Նախագահի հրամանագրով ազատվել է Հայաստանի Հանրապետության կառավարությանն առընթեր ազգային անվտանգության ծառայության տնօրենի տեղակալի պաշտոնից։
2012 թվականից «Հարավկովկասյան երկաթուղիներ» ՓԲԸ անվտանգության գծով տեղակալն է։


== Ծանոթագրություններ ==
Լի Արենբերգ

Լի Արենբերգ (անգլ.՝ Lee Arenberg, հուլիսի 18, 1962(1962-07-18), Պալո Ալտո, Սանտա Կլարա շրջան, Կալիֆոռնիա, ԱՄՆ), ամերիկացի դերասան, սցենարիստ, պրոդյուսեր։ Հանդիսատեսին հայտնի է «Մի անգամ հեքիաթում», «Կարիբյան ծովի ծովահենները. «Սև մարգարտի» անեծքը», «Կարիբյան ծովի ծովահենները. Մեռյալի սնդուկը», «Կարիբյան ծովի ծովահենները. Աշխարհի ծայրին» և «Ջրաշխարհ» ֆիլմերից։ Նա մարմնավորել է Պինտելին «Կարիբյան ծովի ծովահենները» ֆիլմաշարում և Սպտիակաձյունիկի յոթ թզուկներից մեկին՝ Փնթփնթանին՝ «Մի անգամ հեքիաթում» ֆենտեզի սերիալում։


== Ծանոթագրություններ ==
Գիժգիտ

Գիժգիտ (ռուս.՝ Гижгит), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի ձախ ափին 112 կմ հեռավորության վրա։ Գետի երկարությունը 28 կմ է, ավազանի տարածքը 151 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004581
Հիդրոլոգիական ուսումնասիրությունների կոդը - 108200458
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարկ Ռոզովսկի

Մարկ Գրիգորիի Ռոզովսկի (Марк Григорьевич Розовский, ապրիլի 3, 1937(1937-04-03), Կամչատկայի Պետրոպավլովսկ, ՌԽՖՍՀ, ԽՍՀՄ), խորհրդային և ռուսական բեմադրիչ, դրամատուրգ, երգահան, ՌԴ ժողովրդական արտիստ, Մոսկվայի «Ու Նիկիտսկիխ վորոտ» (Նիկիտյան դարպասների մոտ) թատրոնի գեղարվեստական ղեկավար։
1958 թ. հիմնել է ՄՊՀ ուսանողական թատրոնը, որն արժանացել է լավ ընդունելության, սակայն մեկ տարի անց փակվել է իշխանությունների կողմից։ «Դարտանյանը և երեք հրացանակիրները» հեռուստաֆիլմի սցենարիստն է։ Բեմադրել է ԽՍՀՄ-ում առաջին ռոք-օպերան։
Պատվո շքանշանի ասպետ (1998)։ Ամերիկյան պուշկինյան ակադեմիայի ակադեմիկոս, ՊԵՆ-ակումբի անդամ։ «Хрустальная Турандот» մրցանակի դափնեկիր։


== Արձակ ==
Փոխակերպում, 1983
Թատրոն ոչնչից
Դեպի Չեխովը
Հատիկներ


== Հղումներ ==
Театр «У Никитских ворот» под руководством Марка Розовского
Ռոզովսկի։ "Իմ Համլետը խաղացող մարդ է"(չաշխատող հղում)
Արամ Խաչատրյանի հուշարձան (Մոսկվա)

Անվան այլ կիրառումների համար տե՛ս՝ Արամ Խաչատրյանի հուշարձան (այլ կիրառումներ)Արամ Խաչատրյանի հուշարձան, գտնվում է Մոսկվայում, Կոմպոզիտորների տան մոտ՝ Բրյուսովի նրբանցքում։ Տեղադրվել է 2006 թվականին։


== Պատմություն ==
Հուշարձանը տեղադրված է այն տան մոտակայքում, որտեղ ժամանակին ապրել և ստեղծագործել է Արամ Խաչատրյանը, մոտ է նաև Չայկովսկու անվան Մոսկվայի պետական կոնսերվատորիայի շենքին, որտեղ սովորել և հետագայում դասավանդել է տաղանդաշատ երաժիշտը։ Հուշարձանի բացման արարողությանը մասնակցել են ՀՀ նախագահ Ռոբերտ Քոչարյանը, Մոսկվայի քաղաքապետ Յուրի Լուժկովը, ՌԴ նախագահի կինը՝ Լուդմիլա Պուտինան։
Հուշարձանի նյութը բրոնզ է, քանդակագործը կոմպոզիտորին կերտել է տարբեր երաժշտական գործիքների շրջապատում։


== Հեղինակներ ==
Քանդակագործ՝ Գեորգի Ֆրանգուլյան
Ճարտարապետ՝ Իգոր Վասկրեսենսկի


== Ծանոթագրություններ ==
Քարե զառիթափի բնանկար

«Քարե զառիթափի բնանկարը» (ճապ.՝ 雪村周継筆　山水図),  նկար հորիզոնական թղթագլանի վրա, որը ստեղծվել է ճապոնացի նկարիչ  և  զեն-բուդայական վանական Սեսսոն Սյուկեյի կողմից մոտավորապես, 16-րդ դարի վերջին։ Աշխատանքը կատարվել է թանաքի ներկերի և թղթի միջոցով։  2015 թվականին ստեղծագործությունը Մերի և Ջեքսոն Բյորկով հիմնադրամի կողմից նվիրաբերվել է Նյու Յորքի Մետրոպոլիտեն թանգարանին։
Գնալով Սեսսյուի հետքերով` Սեսսոնը 16-րդ դարում շարունակեց և պահպանեց սևաներկով ճապոնական գեղանկարչության ավանդույթները։ Ինչպես Սեսսյուն, Սեսսոն Սյուկեյը ձգտում էր օգտագործվող սևաներկի հատկությունների և գունային սպեկտրի միջոցով ստեղծել արտահայտիչ և դինամիկ բնանկարներ։ «Քարե զառիթափի բնանկարը», Մուրոմատի ժամանակաշրջանի պահպանված հայտնի թղթագլաններից մեկն է, որտեղ  արտահայտված է կոմպոզիցիայի արտասովոր զգացողությունը, որտեղ նկարիչն աշխատանքի միջնամասն առանձնացրել է դինամիկ և հստակ նրբագծերով։ Սեսսոն Սյուկեյի այս և մյուս բնանկարներին բնորոշ են  այնպիսի հատկանիշներ, ինչպիսիք են վեհությունը և լակոնիկությունը։ Նկարիչը հմտորեն օգտագործել է սևաներկի մուգ սև նրբերանգից դեպի մուգ գորշ նրբերանգի աստիճանական անցումները։ Սևաներկի փոփոխվող  նրբերանգները և կրկնվող ձևերը ստեղծում են նկարչի կողմից հորինված չինական լեռնային բնանկարը գետի և մարդկանց հետ։ Չինաստանի  նման տեսարանները Սեսսոն Սյուկեյի ժամանակ արդեն դարձան հանրահայտ մոտիվ ճապոնացի նկարիչների մոտ, որոնք էլ իրենց կոլորիտը մտցրին այնտեղ։ Առջևի պլանում գտնվում է ոչ մեծ շինություն, որտեղից մի խումբ մարդիկ անցնելով գետը գնում են դեպի լեռնային արահետ։ Անկյունագծային  վրձնախազերով Սեսսոն Սյուկեյը պատկերում է ժայռերի կազմվածքը` ընդգծելով ժայռերի ստորոտում կամարների և ելուստների կորացված ձևը։ Լեռան վրա գտնվում են մի շարք շինություններ, անտառ և ժայռեր որոնք սուզված են մառախուղի մեջ։ Առանձին նրբագծերով նկարիչը ստեղծում է լողունակության տպավորություն, տները կարծես լողում են մառախուղի մեջ։ Աշխատանքի տարբեր մասերում պատկերված են մի քանի մարդիկ, որը ստեղծում է հեռանկարի տպավորություն, մի քանի մարդ նավակով լողում են գետում, մի մասը գտնվում են առաջին պլանում գետի ափին, մեկը անցնում է գետը, ևս երկուսը գտնվում են լեռան վրա հետին պլանում։ Պատմաբան Կոմիտա Մեյն ընդգծում է կամրջի և լեռան հստակ և ցայտերանգ պատկերման հակադրությունը, ճանապարհի բարդությունը, որն ի վերջո տանում է դեպի լեռների հովվերգական վայրեր` պատկերված ավելի նուրբ վրձնախազվածքով և նրբերանգներով։


== Ծանոթագրություններ ==
Սյուզաննա Մելիքյան

Սյուզաննա Մելիքյան (Իսպաներեն արտասանություն՝ [sjuˈsana meliˈkjan], օգոստոսի 14, 1986(1986-08-14), Դոնեցկ, Ուկրաինական ԽՍՀ, ԽՍՀՄ), հայկական ծագմամբ ուկրաինա-մեքսիկական դերասանուհի։


== Կենսագրություն ==
Մելիքյանը ծնվել է 1986 թվականի օգոստոսի 14-ին Ուկրաինական Խորհրդային Սոցիալիստական Հանրապետության Դոնեցկ քաղաքում, կրկեսի աշխատակիցների ընտանիքում։ Մինչ ընտանիքի հետ Մեքսիկա տեղափոխվելը, իր կյանքի առաջին տարիներն անց է կացրել Մոսկվայում, որտեղ ուսանել է մարմնամարզություն և բալետ։
Մեքսիկայում ապրելու տարիներին Սյուզաննան սովորել է դերասանական գործ և հայտնվել մի քանի շարք հեռուստագովազդներում։ Ֆիլմերում առաջին անգամ հայտնվել է 2005 թվականին՝ նկարահանվելով «Տրանզիտ» ֆիլմում։ Վերջինս նկարահանվել էր MTV Europe-ի կողմից։ 2009 թվականին նկարահանվել է «Ուսանողը» երիտասարդական ֆիլմում։
Նկարահանվել է մեքսիկական մի շարք ֆիլմերում և հեռուստասերիալներում, այդ թվում նաև «Կապաոդվկիա» հեռուստասերիալում։ Մարմնավորել է նաև ուսուցիչներից մեկի դերը 2009 թվականին նկարահանված «Վստահիր երազանքիդ» հեռուստասերիալում։


== Ֆիլմագրություն ==


=== Ֆիլմեր ===
Մորգանա (2012)
Ուսանողը (2009)
Ինչպե՞ս չսիրեմ քեզ (2008)
Մեքսիկական դիմադրություն (2008)
Մորելի հայտնագործությունը (2006)
Տրանզիտ (2005)
Դեպի վատը (2015)


=== Հեռուստասերիալներ ===
Նոր կյանք (2013)
Տրամադրություն (2011)
Մահվան և ազատության ճիչեր (2010)
Մահացիր երեքշաբթի օրը (2010)
Վստահիր երազանքիդ (2009)
Կապադովկիա (2008)
Ավարտի ժամանակը (2008)


== Ծանոթագրություններ ==
Հենրիկ Դալսգոր

Հենրիկ Դալսգոր (դան․՝ Henrik Dalsgaard, հուլիսի 27, 1989(1989-07-27), Տյոներ, Հարավային Դանիա տարածաշրջան, Դանիա), դանիացի ֆուտբոլիստ, «Բրենտֆորդ» ակումբի և Դանիայի ազգային հավաքականի պաշտպան։ 2018 թվականի ֆուտբոլի աշխարհի առաջնության մասնակից։


== Ակումբային կարիերա ==
Դալսգորն իր պրոֆեսիոնալ կարիերան սկսել է «Օլբորգ» ակումբում։ 2014 թվականի մայիսի 11-ին «Օրհուսի» դեմ խաղում նա կատարել է իր նորամուտը Դանիայի Սուպերլիգայում։ Մայիսի 31-ին «Նորշելան» ակումբի դեմ խաղում, Հենրիկը խփել է իր առաջին գոլը «Օլբորգի» կազմում։ 2014 թվականին նա օգնել է իր ակումբին հաղթել Դանիայի առաջնությունում և նվաճել Դանիայի գավաթը։
2016 թվականի սկզբին Դալսգորն ազատ գործակալի կարգավիճակով տեղափոխվել է բելգիական «Զյուլտե Վարեգեմ»։ Հունվարի 15-ին «Գենկ» ակումբի դեմ խաղում նա կատարել է իր նորամուտը Ժյուպիլե լիգայում։ Հունվարի 23-ին «Աուդ Հևերլե Լյովեն» ակումբի դեմ խաղում Հենրիկը խփել է իր առաջին գոլը «Զյուլտե Վարեգեմ» ակումբի կազմում։ 2014 թվականին նա օգնել է իր ակումբին նվաճել Բելգիայի գավաթը։
2017 թվականի ամռանը Դալսգորը տեղափոխվել է անգլիական «Բրենտֆորդ» ակումբ՝ կնքելով 3 տարվա պայմանագիր։ Օգոստոսի 5-ին «Շեֆիլդ Յունայթեդ» ակումբի դեմ խաղում նա կատարել է իր նորամուտը Չեմպիոնշիպում։


== Միջազգային կարիերա ==
2011 թվականին Դանիայի երիտասարդական հավաքականի կազմում մասնակցել է Եվրոպայի տնային առաջնությանը։ Մրցաշարի ընթացքում նա դաշտ է դուրս եկել Շվեյցարիայի, Բելառուսի և Իսլանդիայի հավաքականների դեմ խաղերում։
2013 թվականի հունվարի 26-ին Կանադայի դեմ ընկերական խաղում կատարել է իր նորամուտը Դանիայի ազգային հավաքականում։
2018 թվականին Դալսգորը մասնակցել է Ռուսաստանում կայացած աշխարհի առաջնությանը։ Մրցաշարի ընթացքում նա խաղացել է Պերուի, Ավստրալիայի, Ֆրանսիայի և Խորվաթիայի հավաքականների դեմ։


== Ձեռքբերումներ ==
Թիմային
 «Օլբորգ»

 Դանիայի ֆուտբոլի առաջնություն – 2013/2014
Դանիայի գավաթի դափնեկիր – 2013/2014 «Զյուլտե Վարեգեմ»

Բելգիայի գավաթի դափնեկիր – 2017


== Ծանոթագրություններ ==


== Արտաքին հղումներ ==
Դալսգորը transfermarkt-ում
Դալսգորը soccerbase.com-ում
Դալսգորը WhoScored.com կայքում
Դալսգորը Բրենտֆորդի պաշտոնական կայքում Archived 2017-10-08 at the Wayback Machine.
Դալսգորը Պրեմիեր Լիգայի պաշտոնական կայքում
Դալսգորը ՈՒԵՖԱ-ի պաշտոնական կայքում
Դալսգորը ՖԻՖԱ-ի պաշտոնական կայքում(չաշխատող հղում)
Բիլբաոյի սիմֆոնիկ նվագախումբ

Բիլբաոյի սիմֆոնիկ նվագախումբ (իսպ.՝ Orquesta Sinfónica de Bilbao), սիմֆոնիկ նվագախումբ է, որը հիմնադրվել է Բիլբաո քաղաքում, Բասկերի երկրում։


== Պատմություն ==
Նվագախմբի առաջին համերգը կայացել է 1922 թվականի մայիսի 8-ին, Արիագա թատրոնում, մաեստրո Արմանդ Մարսիկի ղեկավարությամբ։
Հիմնական դիրիժորները եղել են Արման Մարսիչը, Վլադիմիր Գոլսմանը, Հեսուս Արամբարրի, Ժոզե Լիմանտուրը, Անտուան ​​դե Բաբիերը, Ռաֆայել Ֆյուրբեկ դե Բուրգոսը, Ալբերտո Բոլետը, Պեդրո Պիրֆանոն, Ուրբանո Ռուից Լաորդեն և Ֆեո Ալկանտարա։ Գյունտեր Նոյոլդը 2008 թվականից հանդիսանում է երաժշտական ​​տնօրեն և գլխավոր դիրիժոր։
Մորիս Ռավելը, Ջիսուս Գուրիդին, Պաբլո Սորոզաբալը, Քշիշտոֆ Պենդերեցկին, Կառմելո Բերնաոլան, Լուիս դե Պաբլո, Էռնեստոն և Կրիստոֆ Հալֆֆտեր և իրենց ստեղծագործությունները կատարող այլ կոմպոզիտորներ նույնպես ղեկավարել են նվագախումբը։
Բիլբաոյի սիմֆոնիկ նվագախումբը հրավիրվեց Ռուսաստանի Սանկտ Պետերբուրգի Մարիինյան թատրոն, քաղաքի 300-ամյակի կապակցությամբ։ 1998 թվականին այն ներկայացնում է Բասկերի երկիրը Լիսաբոնում կայացած համաշխարհային ցուցահանդեսում, իսկ 1999 թվականին մասնակցել է Բիլբաոյում գտնվող Էուսկալդունա պալատի բացման արարողությանը։
Բիլբաոյի սիմֆոնիկ նվագախումբը պարբերաբար կատարում է Մադրիդի Ազգային դահլիճում և Դոնոսիտայի երաժշտական ​​փառատոնում, Սանտանդերի Միջազգային փառատոնի, Փարիզյան փառատոնի և Կուենկայի կրոնական երաժշտության փառատոններին։


== Ձայնագրություններ ==
80-ական թվականներին Լոպես Կոբոսի («Obras de Arriaga») և Լորենցո Մարտինես Պալոմոյի («Obras de Madina») ժամանակաշրջանում, նվագախումբը կազմակերպեց իր առաջին ուշագրավ ձայնագրությունները։


== Ծանոթագրություններ ==


== Արտաքին հղումներ ==
http://www.bilbaorkestra.com Պաշտոնական կայքը
Կոլոմիցևա Դոլինա

Կոլոմիցևա Դոլինա (ուկրաիներեն՝ Коломійцева Долина), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կոլոմիցևա Դոլինա գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հուսեյն I Իբն Թալալ

Հուսեյն I Իբն Թալալ (նոյեմբերի 14, 1935(1935-11-14)[…], Ամման, Անդրհորդանանի էմիրություն - փետրվարի 7, 1999(1999-02-07)[…], Ամման, Հորդանան), Հորդանանի թագավոր 1952-1999 թվականներին, Հաշիմյանների դինաստիայից։ 
Սկզբնական կրթությունն ստացել է Ամմանի մուսուլմանական և Ալեքսանդրիայի Վիկտորիա քոլեջում։ Սովորել է Հարրոուի քոլեջում և Աանդհերստի (Անգլիա) թագավորական զինվորական ակադեմիայում։


== Ծանոթագրություններ ==
Սանիյակ (Արդեշի գավառ)

Սանիյակ (ֆր.՝ Sanilhac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 382 մարդ, բնակչության խտությունը` 18.23 մարդ/կմ²։ Բնակավայրը զբաղեցնում է 20.95 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 36 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 242 աշխատունակ (15-64 տարեկան) բնակիչ, որոնցից ակտիվ էին 164-ը, իսկ ոչ ակտիվները` 78։ Ակտիվության ցուցանիշը կազմում է 67,8 %։ 164 աշխատունակ մարդկանցից աշխատել է 142 անձ (69 տղամարդ և 73 կին)։ Գործազուրկ են եղել 22 անձ (9 տղամարդ և 13 կին)։ 78 անաշխատունակներից 12-ը եղել են աշակերտներ կամ ուսանողներ, 37-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիկուլինկա (գյուղ, Նովոդուգինսկի շրջան)

Նիկուլինկա (ռուս.՝ Никулинка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոքսագազ

Կոքսագազ, այրվող գազ։ Ստացվում է քարածխի կոքսացմամբ։ Պարունակում է միջին հաշվով 55-60% ջրածին, 20-30% մեթան, 5—7% ածխածնի օքսիդներ։ Այրման նվազագույն ջերմությունը՝ 17, 2-18, 8 Մջ/մ3 (4100—4500 կկալ/մ3)։ Կիրառվում է որպես վառելանյութ՝ արդյունաբերական վառարաններում, կենցաղային գազամատակարարման համար և որպես ելային հումք քիմիական արդյունաբերության մեջ։
Յաբլոչնոե (գյուղ, Լոզովայայի շրջան)

Անվան այլ կիրառումների համար տե՛ս՝ ՅաբլոչնոեՅաբլոչնոե (ուկրաիներեն՝ Яблучне), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Մալայա Յաբլուչինա։ Հիմնադրվել է 1933 թվականին։
2001 թվականի տվյալներով Յաբլոչնոե գյուղում բնակվում էր 61 մարդ։ Բնակավայրը զբաղեցնում է 0,151 կմ² տարածք։ Բնակչության խտությունը կազմում էր 403,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադամկևիչի ռեակցիա

Ադամկևիչի ռեակցիա, սպիտակուցի մեջ տրիպտոֆան ամինաթթվային մնացորդի հայտնաբերման կենսաբանական ռեակցիա։
Սպիտակուցի և գլիօքսալային թթվի լուծույթին կոնցենտրիկ ծծմբական թթու ավելացնելիս լուծույթը ստանում է կարմրամանուշակագույն գունավորում։ Ռեակցիան հայտնաբերել է լեհ բժիշկ Ալբերտ Ադամկևիչը։


== Ծանոթագրություններ ==
Իսայ-Յուրտ

Իսայ-Յուրտ (ռուս.՝ Исай-Юрт), գյուղ Ռուսաստանի, Չեչենական հանրապետության Նոժայ-Յուրտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագռավախաչ

Ագռավախաչ, լեռ Մեծ Հայքի Սյունիք աշխարհի Աղահեջք գավառում, Ծիծեռնավանքի մոտ։
Ծիծեռնավանքը կառուցող բանվորներին կերակուր եփելու համար մի մեծ կաթսա են տանում մոտակա գետը և ջրով լեցնելով դնում են կրակի վրա։ Ջրի հետ մի օձ է ընկնում կաթսայի մեջ և մնում աննկատելի։ Երբ գալիս է ճաշելու ժամը, մի ագռավ կռկռալով սկսում է պտտվել կաթսայի վրա։ Բանվորները ուշադրություն չեն դարձնում և նստում են ճաշի։ Հանկարծ ագռավը ծղրտալով նետվում է կաթսայի մեջ։ Պղծված համարելով կերակուրը, բանվորները թափում են այն։ Մեծ է լինում նրանց զարմանքն ու հիացումը, երբ կերակրի մեջ նկատում են օձի մարմնի մասերը։ Նրանք երախտագիտությամբ պատանքում են ագռավի մարմինը և հանդեսով թաղում վանքի արևմտյան պատի մոտ, վրան էլ խաչի նման մի մեծ քար կանգնեցնում, որը կոչվում է Ագռավախաչ։


== Ծանոթագրություններ ==
Զնդան (գործիք)

Անվան այլ կիրառումների համար տե՛ս՝ Զնդան (այլ կիրառումներ)

Զնդան, դարբնի հիմքային գործիք է, որի վրա պլաստիկ դեֆորմացիայի մեթոդով մետաղները սառը և ջերմային մշակման են ենթարկվում։ Այն դարբնի հիմնական գործիքներից մեկն է։ Զնդանը իրենից ներկայացնում է կոշտ ու հարթ մակերեսով մետաղյա կոճղ, որի վրա այլ առարկային են հարվածում։ Քանի որ զնդանը բավականին ծավալուն գործիք է, այն սովորաբար անշարժ տեղադրվում և ձգվում է փայտե կոճղի վրա։ Որակյալ զնդանների վրա աշխատելիս մուրճի հարվածի էներգիան պետք է գրեթե նույնչափ էներգիայով ետաթռիչք ապահովի, այսպիսով դարբնի գործը զգալիորեն հեշտացնելով և պակաս ուժ պահանջելով։


== Նյութը և քաշը ==
Ժամանակակից զնդանների մեծ մասը արտադրվում է ջերմային մշակումն անցած, կռած պողպատից (այն ավելի ամուր է)։ Էժանագին զնդանները արտադրվում են թուջից և ցածրորակ պողպատից, բայց համարվում են ոչ պիտանի լուրջ օգտագործման համար, քանի որ նրանք դեֆորմացվում են օգտագործման ընթացքում և հարվածող գործիքի ետաթռիչք չեն ապահովում։
Դարբնի զնդանները, որոնց վրա ձեռքով են աշխատում, կախված չափսից, կշռում են 30-300 կգ.: Հսկայական մեխանիկական կռաննների 12 տոննայանոց մուրճի օգտագործման դեպքում զնդանի քաշը կարող է հասնել 800 տոննայի, որոնք տեղադրվում են բետոնե հիմքի վրա։


== Կառուցվածք ==
Տարբեր կառուցվածք ունեցող զնդանների հիմնական տարրերն են՝

Կոտոշը
Հերյունի և հատիչի անցքերը
Հարթ երեսը
«Ոտքերով» հիմքը
(1080) Օրքիս

(1080) Օրքիս (անգլ.՝ Orchis), աստերոիդ աստերոիդների հիմնական գոտում։ Հայտնաբերվել է 1927 թվականի օգոստոսի 30-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,4201 ա. մ., առավելագույնը մոտենում է 1,7957 ա. մ. հեռավորության վրա և հեռանում 3,0445 ա. մ.։ Արեգակի շուրջ մեկ ամբողջական պտույտ է կատարում 1375,14 երկրային օրվա ընթացքում, իր ուղեծրով շարժվելով միջինում 0,261791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1080) Օրքիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժելեզնովոդսկի հուշագիր

Ժելեզնովոդսկյան կոմյունիկե, համատեղ կոմյունիկե Ռուսաստանի Դաշնության նախագահ Բորիս Ելցինի և Ղազախստանի նախագահ Նուրսուլթան Նազարբաևի միջնորդական առաքելության մասին։ Ստորագրվել է 1991 թվականի սեպտեմբերի 23-ին, Ռուսաստանի Դաշնության Ժելեզնովոդսկ քաղաքում՝ Ռուսաստանի, Ղազախստանի, ԱՀ և ՀՀ ղեկավարաների կողմից, դիտորդի կարգավիճակով ԼՂՀ ներկայացուցիչների մասնակցությամբ՝ 1991 թվականի սերպտեմբերի 21-23-ին Բորիս Ելցինի և Նուրսուլթան Նազարբաևի գլխավորած պատվիրակությունների տարածաշրջան կատարած միջնորդական առաքելության արդյունքում։
Ժելեզնովոդսկյան կոմյունիկեի նպատակն էր տարածաշրջանում կայունացնել իրավիճակը և տեղահանված բնակչությանը վերադարձնել իրենց բնակության վայրերը, ազատ արձակել պատանդներին, հակամարտության գոտում տեդակայել Ռուսաստանի և Ղազախստանի ներկայացուցիչների տեղեկատվական խմբեր և իրավիճակի մասին ապահովել օբյեկտիվ տեղեկատվություն։


== Փաստաթղթի կետերը ==
Տասը կետից բաղկացած փաստաթղթի առաջին կետով նախատեսվում Էր. «Կողմերը գտնում են, որ մինչև 1992 թվականի հունվարի 1-ը հակամարտության կարգավորման համար կարևոր ու պարտադիր պայմաններ են կրակի դադարեցումը, ԱՀ և ՀՀ կողմից ընդունված ԼՂԻՄ-ին վերաբերող ոչ սահմանադրական որոշումներն անվավեր ճանաչելը, օրինական իշխանությունների իրավասությունների ընդունումը, հակամարտության գոտուց բոլոր զինված կազմավորումների դուրսբերումը՝ բացառությամբ ԽՍՀՄ ՆԳՆ զորքերի և Զինված Ուժերի ստորաբաժանումների։ Նշված ժամկետը լրնալուց հետո բոլոր զինված կազմավորումների ներկայությունը և գործունեությունը հակամարտության գոտում կդիտվեն անօրինական և կկանխվեն ԽՍՀՄ ՆԳՆ զորքերի կողմից, իսկ զինված կազմավորումների մասնակիցները կենթարկվեն օրենքով նախատեսված պատասխանատվության»։
Ժելեզնովոդսկյան կոմյունիկեում նշված էր նաև, որ նրա դրույթները չեն կարող դիտվել որպես անկախ երկրների՝ ԱՀ-ի և ՀՀ-ի ներքին գործերին միջամտելու փորձ։
Ադրբեջանի ժողովրդական ճակատի ղեկավարները և Հեյդար Ալիևը անմիջապես (սեպտեմբերի 26-ին) բացասաբար են արձագանքել Ժելեզնովոդսկյան կոմյունիկեին, հայտարարելով, որ դրանով Ա. Մաթալիբովև ընդունել է ՀՀ-ի միջամտությունը երկրի ներքին գործերին, ԼՂԻՄ ճանաչել որպես անկախ սուբյեկտ, որոնք ԱՀ-ի ինքնիշխանության ոտնահարումներ են։
Բանակցությունների ընթացքում շոշափելի ձեռքբերում չի արձանագրվել, բացի զուտ բանակցությունների շարունակման փաստից և տեղեկատվության տարածման բնագավառում որոշակի դրական տեղաշարժերից։ Կողմերի միջև առկա հակասությունների և 1991 թվականի նոյեմբերի 20-ին ԼՂ Մարտունիի շրջանում ուղղաթիռի (տեղափոխում էր Ադրբեջանի պաշտոնատար անձանց, Ռուսաստանի Դաշնության և Ղազախստանի ներկայացուցիչներին) աղետը ընդհատել է բանակցությունների գործընթացը, և չունենալով իրավիճակային հիմնավորում՝ գործնական որևէ կիրառում չի ունեցել։ Բայց որպես հակամարտության կարգավորման փորձ՝ հետագայում օգտագործվել է այլ միջնորդների կողմից։
Ստրելիցա (գյուղ, Զոլոչևի շրջան)

Անվան այլ կիրառումների համար տե՛ս՝ Ստրելիցա (այլ կիրառումներ)Ստրելիցա (ուկրաիներեն՝ Стрілиця), գյուղ Ուկրաինայի Խարկովի մարզի Զոլոչևի շրջանում։
1991 թվականի տվյալներով Ստրելիցա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդան Պողոսյան

Վարդան Գրիգորիի Պողոսյան (մարտի 8, 1992(1992-03-08), Երևան, Հայաստան), հայ ֆուտբոլիստ, «Բանանց» ակումբի հարձակվող։ Հանդես է եկել Հայաստանի ազգային հավաքականում։ 


== Կարիերա ==
Վարդան Պողոսյանը սովորել է «Սպարտակի» երկրորդ թիմի մարզական դպրոցում։ Տասնվեց տարեկանում եղել է Մոսկվայի առաջնության լավագույն ռմբարկուների թվում։ Դրանից հետո որոշել է ընդունել Իսպանիայից ստացած առաջարկը։ Մինչև 19 տարեկանը խաղացել է երիտասարդական թիմերում, ինչից հետո պայմանագիր է կնքել «Մուրսիայի» հետ, բայց գրեթե չի ստացել խաղային պրակտիկա ակումբի հիմնակա կազմում՝ հանդես գալով երկրորդ թիմում կամ վարձավճարով։
2014 թվականին Վիկտոր Գոնչարենկոն Վարդան Պողոսյանին հրավիրել է «Կուբան», բայց «Մուրսիայի» ղեկավարությունը նրան ստիպել է մնալ ևս կես տարի՝ մինչև պայմանագրի ավարտը։ 2015 թվականի փետրվարի 22-ին մասնակցել է մեկ խաղի «Տոսնոյի» կազմում՝ խաղադաշտ դուրս գալով Ֆուտբոլի ազգային լիգայի գավաթի խաղարկության՝ 15-րդ տեղի համար անցկացված խաղին ընդդեմ «Սոկոլի» (1:1, 4:5 11 մետրանոցներով)։ Երբ Պողոսյանը տեղափոխվել է Կրասնոդարի ակումբ, այն արդեն գլխավորում էր նոր մարզիչ՝ Լեոնիդ Կուչուկը։ Հիմնական թիմի հետ հավաքների մասնակցելուց հետո մարզիչը Պողոսյանին ուղարկել է երիտասարդական կազմ։ Այդ թիմի կազմում Պողոսյանն անցկացրել է ինը խաղ և խփել վեց գոլ՝ այդ թվում ձևակերպելով դուբլ «Կրասնոդարի» իրենց հասակակիցների դեմ խաղում։
2015 թվականի ամռանը «դեղնականաչներն» Անթալիայում անցկացրած հավաքների ժամանակ խաղացել են «Փյունիկի» դեմ․ Պողոսյանը խաղի ընթացքում եղել է պահեստայինների նստարանին, սակայն հայկական ակումբի ղեկավարությունը որոշել է նրան հրավիրել իրենց թիմ։ Տասներկու խաղերում Պողոսյանը խփել է ութ գոլ և հրավիրվել Հայաստանի ազգային հավաքական։
2016 թվականի հունվարին հավաքականի մարզչական շտաբի երաշխավորությամբ Վարդան Պողոսյանը տեղափոխվել է մոլդովական «Դաչիա», որի հետ կնքել է երկամյա պայմանագիր։ Սակայն Իսպանիայում անցկացվող ձմեռային հավաքների ժամանակ Պողոսյանը կոտրել է ոտքը, և ակումբի չի ցանկացել սպասել ֆուտբոլիստի ապաքինմանը՝ խզելով նրա հետ կնքված պայմանագիրը։ Պողոսյանը վերադարձել է «Փյունիկ»։ 2016/17 մրցաշրջանում եղել է թիմի ավագ։ 2017 թվականի ամռանը հեռացել է ակումբից և ազատ գործակալի կարգավիճակով տեղափոխվել մակեդոնական «Ռաբոտնիչկի»։


== Ձեռքբերումներ ==
«Փյունիկ»Հայաստանի Սուպերգավաթի դափնեկիր (1) – 2015
Հայաստանի գավաթի խաղարկության եզրափակչի մասնակից (1) – 2017


== Վիճակագրություն ==
Ընդհանուր՝ 3 խաղ / 0 գոլ, 3 պարտություն


== Ծանոթագրություններ ==
Ջիգրաշենի (Թեթրի Ծղարոյի շրջան)

Ջիգրաշենի (վրաց.՝ ჯიგრაშენი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 100 մարդ։


== Ծանոթագրություններ ==
Գենգան (շրջան)

Անվան այլ կիրառումների համար տե՛ս՝ Գենգան (այլ կիրառումներ)Գենգան (ֆր.՝ Guingamp), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Բրետան երկրամասում։ Շրջանի դեպարտամենտ` Կոտ դ'Արմոր։ Սուպերֆեկտուրա՝ Գենգան։ Շրջանի բնակչությունը 2006 թվականին կազմել է 85.905 մարդ։ Բնակչության խտությունը կազմում է 44 մարդ/կմ²։ Շրջանի տարածքը կազմում է 1966 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն` Գենգան շրջան (ֆր.)


== Ծանոթագրություններ ==
Կամպուս դու Ժորդաու

Կամպուս դու Ժորդաու (պորտ.՝ Campos do Jordão. /'kɐ̃pus du ʒuʁ'dɐ̃ũ/), քաղաք և համայնք Բրազիլիայի հարավարևելյան մասում՝ Սան Պաուլու նահանգում, Վալե դու Պարաիբա է Լիտորալ Նորտե (Vale do Paraíba e Litoral Norte) մետրոպոլիսային տարածաշրջանում։ Բրազիլիայի ամենաբարձրադիր քաղաքն է. գտնվում է ծովի մակերևույթից 1628 մետր բարձրության վրա։ Զբաղեցնում է 290,52 կմ2 տարածք։ 2020 թվականի տվյալներով բնակչության թվաքանակը եղել է 52.405: 
Ձմռան ամիսներին քաղաքի բնակչության թիվը գրեթե քառապատկվում է զբոսաշրջիկների և իրենց հանգիստն այստեղ անցկացնել ցանկացողների հաշվին։ Ժամանցի միջոցներից են հետիոտն արշավները, լեռնագնացությունը, ծառի կատարին ամրացված ճոպանով ճոճվելը (arborismo-ն), ձիավարությունը, մոտոցիկլետներով և մոտոամենագնացներով արշավները։ Բազմաթիվ զբոսաշրջիկների է հրապուրում նաև ամեն ձմեռ այստեղ անցկացվող դասական երաժշտության փառատոնը։
Քաղաքում կլոր տարին գործում են գերմանական, շվեյցարական, իտալական խոհանոցով ռեստորաններ, բարեր, իջևանատներ, գինետներ, գարեջրատներ, շալեներ, դիսկո- և գիշերային ակումբներ...


== Կլիմա ==
Կամպուս դու Ժորդաուին բնորոշ է մերձարևադարձային լեռնային կլիման (Köppen climate classification-ի դասակարգմամբ՝ Cfb): 


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
(Պորտուգալերեն) Official Campos do Jordão website
(Պորտուգալերեն) Official Campos do Jordão and Region Convention & Visitors Bureau
(Պորտուգալերեն) Buscacamposdojordao.com: Search engine exclusively for Campos do Jordão
(Պորտուգալերեն) NetCampos - Commercial site with quality useful information
(Պորտուգալերեն) Blog Campos do Jordão
(Պորտուգալերեն) Mapadecamposdojordao.com: Google map of Campos do Jordão — with some locales indicated.
(Պորտուգալերեն) EncontraCamposdoJordão - Find everything about Campos do Jordão
(Պորտուգալերեն) Campos Listagem - all about Campos do Jordão
(Պորտուգալերեն) Guia Vale do Paraíba - O que fazer em Campos do Jordão
Fake You Out

Fake You Out, Twenty One Pilots ամերիկյան դուետի գրած և ձայնագրած երգ՝ «Vessel» երրորդ ստուդիական ալբոմի համար։ Վոկալիստ Թայլեր Ջոզեֆը երգը գրել է պրոդյուսեր Գրեգ Ուելսի հետ միասին։ Երգը գրված է սինթ փոփ և ինդի ռոք ժանրերում, մարդու իրական «ես»-ի մասին։
Այն թողարկվել է 2013 թվականի սեպտեմբերի 15-ին՝ որպես ալբոմի չորրորդ սինգլ Սկանդինավյան երկրներում iTunes Store-ի միջոցով և ներկայացվել է նույն հարթակում՝ Նիդեռլանդներում և Մեծ Բրիտանիայում։ Այն լավ է ընդունվել քննադատների կողմից, ովքեր բարձր են գնահատել երգի տեքստը։ Երգը քրիստոնեական Billboard ռոք-երգերի հիթշքերթներում հասնել է 21-րդ հորիզոնական և այնտեղ մնացել հինգ շաբաթ։ Խումբը կատարել է Fake You Out երգը իր Quiet Is Violent World Tour-ի (2014) ժամանակ, միքսելով այն ամերիկացի երգչուհի Լանա Դել Ռեյի Summertime Sadness երգի քավեր-տարբերակի հետ։


== Արտադրություն և թողարկում ==
Fueled by Ramen լեյբլի հետ 2012 թվականին պայմանագիր կնքելուց հետո Twenty One Pilots-ը սկսել է իր դեբյուտային ալբոմի վրա աշխատել պրոդյուսեր Գրեգ Ուելսի հետ, որը նախկինում համագործակցել է Ադելի և Քեթի Փերիի հետ։ Vessel-ը խմբի թողարկած երրորդ, իսկ լեյբլի ներքո թողարկած առաջին ալբոմն է, որում կան ինչպես նոր, այնպես էլ հին երգերի վերաձայնագրված տարբերակներ՝ դուետի նախորդ՝ Regional At Best (2011) ալբոմից։ Fake You Out-ը, Vessel-ի մնացած մասի հետ, ձայնագրվել է Լոս Անջելեսի Rocket Carousel ստուդիայում։ Երգը գրել է խմբի ֆրոնտմեն և վոկալիստ Թայլեր Ջոզեֆը, իսկ պրոդյուսերը դարձել է Գրեգ Ուելսը։ Խմբի թմբկահար Ջոշ Դանը նվագում է հարվածային գործիքների և օժանդակ հարվածային գործիքների վրա։
Fake You Out-ը թողարկվել է որպես Vessel ալբոմի չորրորդ սինգլ 2013 թվականի սեպտեմբերի 15-ին Սկանդինավյան երկրներում iTunes Store-ի միջոցով։


== Կոմպոզիցիա ==
Fake You Out երգը գրված է սինթ փոփ և ինդի ռոք ժանրերում, որը տևողությունը երեք րոպե հիսուն մեկ վայրկյան է։ Ջոզեֆը հայտարարել է, որ ինքը հուզված էր, երբ գրում էր երգը, քանի որ նա օգտագործում էր շատ տարրեր, որոնք նա նախկինում չէր լսել երաժշտության մեջ։ Վոկալիստը նաև հայտնեց, որ նա փորձել է շատ երաժշտական ժանրեր միացնել մի երգի մեջ։ Նա հստակեցրեց.«Անկեղծ ասած, ես պարզապես չգիտեի, որ կան երգեր գրելու կանոններ, և գիտեք, ես պարզապես աշխատել եմ մեկ ժանրից մյուսին անցնել»։


== Ձայնագրման անդամներ ==
Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ
Ջոշ Դան — թմբուկների հավաքածու


== Հիթշքերթներ ==


== Թողարկման պատմություն ==


== Ծանոթագրություններ ==
Հունայկա (գետ)

Հունայկա (ռուս.՝ Гунайка), գետ Ռուսաստանում, հոսում է Կրասնոդարի երկրամասով։ Գետաբերանը գտնվում է Պշիշ գետի աջ ափից 226 կմ հեռավորության վրա։ Գետի երկարությունը կազմում է 24 կմ, ջրհավաք ավազանը՝ 155 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, ջրի կառավարական բաժինը Պշիշն է, գետի գետային ենթաավազանը բացակայում է։ Գետի գետային ավազանը Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020001212108100005157
Կոդը ըստ հիդրոլոգիական հետազոտության (ՌԴ) - 108100515
Ավազանի կոդը - 06.02.00.012
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


=== Վտակներ (երկարությունը գետաբերանից) ===
Սեժե (ձախ)՝ 14 կմ


== Ծանոթագրություններ ==
Պարույր Սանթրոսյան

Պարույր Հովհաննեսի Սանթրոսյան (դեկտեմբերի 20, 1911(1911-12-20), Դիլիջան, Երևանի նահանգ, Կովկասի փոխարքայություն, Ռուսական կայսրություն - փետրվարի 24, 1976(1976-02-24), Երևան, Հայկական ԽՍՀ, ԽՍՀՄ), հայ դերասան։ ՀԽՍՀ ժողովրդական արտիստ (1956)։
Դերասաններ Արմեն և Արև Սանթրոսյանների հայրը։


== Կենսագրություն ==
Պարույր Սանթրոսյանը ծնվել է Դիլիջանում։ 1929-1930 թվականներին սովորել է Լենինականի պետթատրոնին կից դերասանական ստուդիայում, ուր և ունեցել է առաջին ելույթը։ 1930 թվականին հրավիրվել է Երևանի Պատանի հանդիսատեսի թատրոն, մասնակցել նորաստեղծ կոլեկտիվի կազմավորմանը, դարձել առաջատար դերասաններից։


== Ներկայացումներ ==
Խաղացել է շուրջ 200 դեր բազմաթիվ ներկայացումներում։

Ալեքսանդր Պուշկինի «Ժլատ ասպետը»՝ Բարոն
Նիկոլայ Գոգոլի «Ռևիզորը»՝ Քաղաքագլուխ
Մաքսիմ Գորկու «Քաղքենիներ»՝ Բեսսեմենով
Դերենիկ Դեմիրճյանի «Քաջ Նազար»՝ Նազար
Մոլիերի «Երևակայական հիվանդը»՝ Օրգոն
Հովհաննես Թումանյանի «Գիքորը»՝ Բազազ Արտեմ
Վոյնիչի «Բոռը»՝ Մոնտանելի
Բ. Լավրենյովի «Բեկում»՝ Բերսենև
Գաբրիել Սունդուկյանի «Խաթաբալա»՝ Զամբախով
Շիլլերի «Ավազակներ»՝ Ֆրանց Մոոր
Ռոստանի «Ռոմանտիկներ»՝ Պերգամեն


== Ֆիլմեր ==
«Չախ-չախ թագավոր»՝ հովիվ (1969)
«Վերադարձ»՝ Արշակունի (1972)


== Պարգևներ, մրցանակներ ==
«Պատվո նշան» շքանշան
ՀԽՍՀ ժողովրդական արտիստ, 1956


== Ծանոթագրություններ ==
Գուրինո (գյուղ, Խարկովի շրջան)

Գուրինո (ուկրաիներեն՝ Гурине), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1750 թվականին։
2001 թվականի տվյալներով Գուրինո գյուղում բնակվում էր 65 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 209,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անվախ Ժանոն

Անվախ Ժանոն (ֆր.՝ Jeannot l'intrépide), 1950 թվականի ֆրանսիական  լիամետրաժ մուլտֆիլմ։


== Սյուժե ==
Պատանի, քաջ Ժանոն ուղևորվում է կղզի, որպեսզի կռվի այնտեղ կառավարող չար հսկայի հետ։ Սակայն հսկան ունենում է մի հնարամիտ սարք, որի օգնությամբ նա Ժանոյին դարձնում է մեղվի չափ։ Այդպես երեխան իմանում է Մեղուների երկրի մասին (Bee-Land), որից հետո ընդունվում է նրանց բանակ և խիզախորեն կռվում է պաշտպանելով մայր մեղուին։ Դրանից հետո Ժանոն մեղուներին և իր նոր ընկերներին տանում է հսկայի դեմ մենամարտի։ Նրանց հաջողվում է հաղթել՝ օգտագործելով հսկայի սարքը։ Հսկան դառնում է փոքր, իսկ Ժանոն վերադարձնում է իր հասակը։


== Պրեմիերան տարբեր երկրներում ==
 Ֆրանսիա, դեկտեմբերի 13, 1950
 Պորտուգալիա, 1952
 Դանիա, դեկտեմբերի 1, 1952
 Ֆինլանդիա, դեկտեմբերի 12, 1952
 ԱՄՆ, հունիսի 5, 1953


== Ծանոթագրություններ ==


== Գրականություն ==
Джерри Бек (Beck, Jerry) «The Animated Movie Guide», изд. «Chicago Reader Press», 2005 год ISBN 1-55652-591-5


== Արտաքին հղումներ ==
Մուլտֆիլմի մասին kiddiematinee.com կայքում (անգլ.)
Մուլտֆիլմի մասին Archived 2017-09-02 at the Wayback Machine. tadahblog.com կայքում
Տալիցա Կրիվայա

Տալիցա Կրիվայա (ռուս.՝ Талица Кривая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի ձախ ափով՝ 307 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200004466
Հիդրոլոգիական ուսումնասիրությունների կոդը - 115200446
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նելկան (քաղաքատիպ ավան, Օյմյակոնսկի ուլուս)

Անվան այլ կիրառումների համար տե՛ս՝ ՆելկանՆելկան (ռուս.՝ Нелькан), քաղաքատիպ ավան Ռուսաստանի Սախա-Յակուտիայի հանրապետության Օյմյակոնսկի ուլուսի կազմում։
Բնակչությունը 2008 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենդ շրջան (Հարավային Դակոտա)

Հենդ շրջան (անգլ.՝ Hand County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.722 կմ² է, բնակչությունը՝ 3.431 մարդ (2010 թ. տվյալներով)։ Շրջկենտրոնն է Միլեր բնակավայրը։ Կազմավորվել է 1873 թ.։
Կոլումբիայի ազգային թանգարան

Կոլումբիայի ազգային թանգարան (իսպ.՝ Museo Nacional de Colombia), ազգային թանգարան Կոլումբիայում, որի հավաքածուում ներկայացված է Կոլումբիայի պատմությունը, արվեստն ու մշակույթը։ Թանգարանը տեղակայված է Բոգոտայի կենտրոնում։ Համարվում է Կոլումբիայի ամենամեծ և հին թանգարանը։ Թանգարանը գտնվում է Կոլումբիայի մշակույթի նախարարության ենթակայության ներքո։


== Պատմություն ==
Ազգային թանգարանը Կոլումբիայի և մայրցամաքի ամենահին թանգարանն է։ Կառուցվել է 1823 թվականին։ Ամրոցային ճարտարապետությամբ շինությունը կառուցված է քարից և աղյուսից։ Շենքն ունի կամարներ, գմբեթներ և սյուներ, որոնք միանալով հունական խաչի տեսք են ստանում, որի վրա 104 բանտային խցեր են ճակատամասում։ Այն հայտնի է եղել որպես Պանօպտիկո (ոգեշնչված Պանօպտիկյան բանտից) և մինչև 1946 թվականը ծառայել է որպես բանտ։ Թանգարանը շենքը ձեռք է բերել 1948 թվականին, վերականգնել է 1975 թվականին։


== Հավաքածու ==
Թանգարանի հավաքածուն բաժանված է չորս բաժինների` արվեստի, պատմության, հնագիտության և ազգագրության։ Հավաքածուն ներառում է ինչպես կոլումբիական, այնպես էլ լատինաամերիկյան և եվրոպական արվեստը՝ նկարներ, պատմություն, փորագրություն, քանդակներ, ինստալյացիաներ, դեկորատիվ և կիրառական արվեստի նմուշներ գաղութային ժամանակաշրջանից մինչև մեր օրեր։
Թանգարանի հավաքածուն կազմված է ավելի քան 20 հազար կտոր նմուշներից, ներառյալ արվեստի գործեր և տարբեր ազգային պատմական շրջաններ ներկայացնող օբյեկտներ։ Մշտական ցուցադրությունում ներկայացված են կոլումբիական արտեֆակտների հնագիտական և ազգագրական նմուշներ, որոնք թվագրվում են  մ.թ.ա. 10000 տարի առաջ մինչև 20-րդ դարի բնիկ և աֆրո-կոլումբիական արվեստ և մշակույթ։ Հիմնադիրները և Գրանադայի նոր Թագավորություն սրահներում ներկայացված են ազատարարները և այլ իսպանական պատկերագրություններ։ Կլոր սենյակում ցուցադրվում են կոլումբիական արվեստի պատմությունը ներկայացնող մի շարք գեղանկարներ։
Թանգարանի մշտական հավաքածուում ներկայացված են Դեբորա Արանգոյի, Ֆեռնանդո Բոտերոյի, Էնրիկե Գրաուի, Էգնասիո Գոմես Խարամիլյոյի, Սանտիագո Մարտինես Դելգադոյի, Ալեխանդրո Օբրեգոնի, Անդրես դե Սանտա Մարիայի, Գիլերմո Վիդեմանի և այլոց ստեղծագործությունները։
Թանգարանն ունի նաև Սիմոն Բոլիվարին պատկանող Լատինական Ամերիկայում սրբապատկերների ամենամեծ հավաքածուն, ինչպես նաև բազմաթիվ նկարներ, կտավներ և փորագրություններ, այդ թվում Խոսե Մարիա Էսպինոզայի և Պեդրո Խոսե Ֆիգերոայի ստեղծագործությունները։


== Ցուցահանդեսներ ==
Չինական տերակոտե բանակը ցուցադրվել է 2006 թվականին։ Ներկայացվել են յոթ ամբողջական արձանների և մի քանի այլ նմուշներ։


== Պատկերասրահ ==

		
		
		
		
		
		
		
		
		
		


== Տես նաև ==
Ոսկու թանգարան (Բոգոտա)


== Ծանոթագրություններ ==


== Արտաքին հղումներ ==
Պաշտոնական կայք